Kulttura – Kainuun lasten- ja nuortenkulttuurikeskus

Maaginen meri
2024-02-01 10:00 (Europe/Helsinki) | Generaattorin viereinen liikehuoneisto, Kauppakatu 36 B, Kajaani, Suomi
Sukellus meren ihmeelliseen maailmaan perheen pienimmille!
Vauva- ja taaperoteatteriesitys Maaginen meri on lempeän leikkisä, visuaalinen ja musiikillinen sukellus meren ihmeelliseen maailmaan. Näyttämöllä päästään ihastelemaan muun muassa kiehtovia mereneläviä, silittämään simpukoita ja keinumaan aaltojen tahtiin. Meriseikkailun lopuksi palataan takaisin tutulle rannalle evästauolle.
Aiemmin Vaara-kollektiivi on kutsunut vauvat ja taaperot vanhempineen Fantasiametsään. Tällä kertaa suuntaamme aaltoihin merivirran mukaan!
Sukelletaan mereen! Lippu sisältää esityksen ja retkieväät.
Esitystapahtuma on suunniteltu kauttaaltaan vauva- ja taaperoystävälliseksi kokemukseksi, jonka ääreen on helppoa ja turvallista tulla perheen pienimpien kanssa.
Suositusikä: 2kk – 36kk. Sopii nautittavaksi myös koko porukalla vanhempien sisarusten kanssa.
Liput
Liput 8 / 12 € – Tiketti.fi
Työryhmä
Esiintyjät Karoliina Kuvaja ja Anna Riski
Ohjaus Saara Karjalainen
Äänisuunnittelu Juho Hannikainen
Skenografia Soile Savela
Esityksen toteuttamista ovat tukeneet Suomen Kulttuurirahasto ja Taiteen edistämiskeskus.
